Caersws

**Caersws** (walisisk: *Caersŵs*) er en landsby og et samfunn ved elven Severn, i det walisiske hovedområdet Powys; det lå tidligere i det tradisjonelle grevskapet Montgomeryshire. Landsbyen er lokalisert 8 km vest for Newtown, halvveis mellom Aberystwyth og Shrewsbury. Ved folketellingen i 2011 hadde samfunnet en befolkning på 1586 – et tall som også omfatter bosetningene Clatter, Llanwnnog og Pontdolgoch; selve landsbyen hadde på denne tiden en befolkning på litt over 800. Caersws hadde .

## Etymologi

Navnet er avledet fra de walisiske stedsnavnelementene *Caer-* og *Sŵs*. «Caer» oversettes til «borg/befestning» og refererer sannsynligvis til den romerske bosetningen. Avledningen av det andre elementet er mindre sikker.

Thomas Pennant og senere forfattere har bemerket at borgen var avslutningen på den romerske veien fra Chester (via Meifod), navnet på veien var *Sarn Swsan* eller *Sarn Swsog*, og det antas at byen og veien deler samme etymologi. Betydningen av *Swsan/Swsog* er igjen usikker, men to lokale tradisjoner hevder at dette er et personnavn, enten på en dronning Swswen (et navn eller tittel som kan oversettes til «Det velsignede/Ekte kyss»), en keltisk leder som sies å ha utkjempet et slag i nærheten rundt tiden for den romerske okkupasjonen, som Oliver Mathews på 1600-tallet ble knyttet til den legendariske dronningen Estrildis, En annen teori eller spekulasjon tidlig på 1800-tallet er at det er oppkalt etter en romersk løytnant «Hesus».

Videre bemerket lingvisten John Rhys at den walisiske dialekten i Midt-Wales (*Y Bowyseg*) var nærmere det galliske språket på det europeiske kontinentet enn hos deres walisiske naboene, og konkluderte med at området hadde før-romerske bånd til Gallia. Han teoretiserte at det *kunne* tyde på en kobling mellom Caersŵs og den keltiske guddommen Esus som ble æret av de galliske stammene parisiere (*Parisii*) og treveriere (*Treverii*).

## Historie

Det var to romerske festningsverk eller befestede militære leirer (latin: *castra*) i Caersws under den romerske okkupasjonen av Wales. Disse garnisonene var utplassert mellom 200- og 400-tallet da denne delen av Wales av den romerske provinsen Britannia Superior. En gjenværende del av en romersk vei ligger vest for leirene.

Den første leiren ble bygget mellom 43 og 84 e.Kr., lokalisert ved en sving til elven Severn ved Llwyn-y-Brain, 1,21 km øst for den nåværende landsbyen Caersws. Borgen, som var mye større enn andre befestninger det romerske felttoget av denne typen, ble bygget av jord og tømmer. Rundt år 78 e.Kr., etter hvert som erobringen av romersk Wales var blitt konsolidert, ble felttogleiren erstattet av et permanent firkantet borg for romerske hjelpetropper. Den var mindre enn enn den første, og  bygget nærmere samløpet av elvene Carno og Severn, og var lokalisert under den nåværende landsbyen Caersws.

Det har vært gjort akademiske anstrengelser å knytte disse to romerske leirene til skriftlige kilder, om enn preget av gjetninger og spekulasjoner. Selv om den omtalte Mediolanum i *[[Itinerarium Antonini]]* senere har blitt identifisert borgen i den engelske byen Whitchurch i Shropshire, har Caersws noen ganger identifisert som Mediolanum blant den keltiske stammen ordovikere i Wales som ble beskrevet av den greske geografen Klaudios Ptolemaios i hans geografiske verk, selv om andre argumenterer for Llanfyllin eller Meifod. Videre kan dette andre Mediolanum være identisk med eller forskjellig fra "Mediomanum" (bokstavelig «Sentral hånd») nevnt av *[[Kosmografien fra Ravenna]]*.

## Historiske bygninger

St. Gwynog-kirken stammer fra 1400-tallet og ble restaurert i 1863. Den har et lektorium og et loft fra 1400-tallet som Royal Commission on the Ancient and Historical Monuments of Wales beskriver som «eksepsjonell; den best bevarte av tretti kjente bygninger i grevskapet».

Maesmawr Hall, et historisk hus i bindingsverk sørøst for landsbyen, ble bygget tidlig på 1800-tallet og er en verneverdig bygning. Det drives nå som et hotell. En lang allé nærmer seg forsiden av eiendommen fra sør.

## Transport
Caersws jernbanestasjon er et stopp på jernbanelinjen Cambrian Line. Selskapet Transport for Wales Rail driver tjenester mellom Aberystwyth/Pwllheli, Shrewsbury og jernbanestasjonen Birmingham International.

## Referanser


## Eksterne lenker
*